Ó tó oṣù mẹ́ta lẹ́hìn èyí ki wọ́n tóó gbé ara wọn ní ìyàwó ṣùgbọ́n nígbà tí wọ́n ti pinnu àti fẹ ara wọn tí bàbá mi sì tún ti gbé àpò ọdẹ rẹ̀ lé èjìká tí ó fi àdá rẹ̀ si àkọ̀ tí ó kọjú si ọ̀nà igbó Olódùmarè ni obìnrin náà ti tẹ̀lé e, òun àti ẹgbọn rẹ̀ ti wọ́n jọ ń rìn kiri. Ọba igbó Olódùmarè ni ó wáá ṣe ìgbéyàwó fún wọn nígbẹ̀hìn. Ìwọ yóò máa gbọ́ ìtàn eléyìínì níwájú. Nígbà tí àwọn obìnrin mejì yìi’kọ́ tẹ̀lé bàbá mi wọ́n ṣe bí yóó tètè padà ni, wọn kò mọ̀ pé o ń lọ ṣe ọdẹ nínú Igbó Olódùmarè ni. Ṣùgbọ́n nígbà ti wọ́n rìn díẹ̀, obìnrin náà béèrè ó ní, Níbo ni à ń lọ gan-an? Bàbá mi náà fèsì o ní, mo ń lọ ṣe ọdẹ. Obìnrin yìí tún dáhùn pẹ̀lú ó ní, kí ni ìwọ gbẹ́kẹ̀lé? Bàbá mi náà dáhùn ó wí pé, mo gbẹ́kẹ̀lé {ibọn, mo gbẹ́kẹ̀lé àdá, mo gbẹ́kẹ̀lé oògùn, mo si gbẹ́kẹ̀lé  Ọlọ́run Ọba. Lẹ́hìn èyí obìnrin náà tún dáhùn o ní, Ìwọ dé Igbó Olódùmarè rí ńdan? Bàbá mi náà si tún dá a lóhùn ó ní, N kò dé Igbó Olódùmarè ri ṣùgbọ́n mo gbúròó Igbó Olódùmarè rí. ibi ti wọ́n ọ̀rọ̀ náà de ni èyí tí ọ̀gbọ́n obìnrin náà dáhùn tí ó wí pé:
O to osu meta lehin eyi ki won too gbe ara won ni iyawo sugbon nigba ti won ti pinnu ati fe ara won ti baba mi si tun ti gbe apo ode re le ejika ti o fi ada re si ako ti o koju si ona igbo Olodumare ni obinrin naa ti tele e, oun ati egbon re ti won jo n rin kiri. Oba igbo Olodumare ni o waa se igbeyawo fun won nigbehin. Iwo yoo maa gbo itan eleyiini niwaju. Nigba ti awon obinrin meji yii’ko tele baba mi won se bi yoo tete pada ni, won ko mo pe o n lo se ode ninu Igbo Olodumare ni. Sugbon nigba ti won rin die, obinrin naa beere o ni, Nibo ni a n lo gan-an? Baba mi naa fesi o ni, mo n lo se ode. Obinrin yii tun dahun pelu o ni, ki ni iwo gbekele? Baba mi naa dahun o wi pe, mo gbekele {ibon, mo gbekele ada, mo gbekele oogun, mo si gbekele  Olorun Oba. Lehin eyi obinrin naa tun dahun o ni, Iwo de Igbo Olodumare ri ndan? Baba mi naa si tun da a lohun o ni, N ko de Igbo Olodumare ri sugbon mo gburoo Igbo Olodumare ri. ibi ti won oro naa de ni eyi ti ogbon obinrin naa dahun ti o wi pe: